*Spis č.: 06-A2-2019* **Správa mestskej zelene v Košiciach**

 Rastislavova 79, 040 01 Košice

**Výzva na predkladanie ponúk**

pre zákazku s nízkou hodnotou v rámci postupu verejného obstarávania podľa § 117 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO) a platnej vnútropodnikovej Smernice č. 02/2019 o verejnom obstarávaní.

**1. Identifikácia verejného obstarávateľa:**

**Názov:** Správa mestskej zelene v Košiciach, príspevková organizácia

**IČO:** 17078202

**IČ DPH:** SK2021157556

**Štatutárny orgán:** Ing. Marta Popríková – poverená zastupovaním štatutárneho orgánu

**Kontaktná osoba pre styk s uchádzačmi v predmete zákazky:**

 p. Miroslav Šogor - ved. TÚ, e-mail: sogor@smsz.sk , tel. : 0902 733 002

 Ing. Ľudmila Luxová – sam. odb. ref. pre VO, e-mail: luxova@smsz.sk, tel.: 055/7263 409

 Ing. Marcela Kaduková – sam. odb. ref. pre VO, e- mail: kadukova@smsz.sk, tel.: 055/7263 409

 JUDr. Katarína Ondášová – poverená vedením PaPÚ, e- mail: ondasova@smsz.sk, tel.: 055/7263 410

**S í d l o**

**Obec (mesto):** Košice

**PSČ:** 040 01

**Ulica:** Rastislavova č. 79

**Telefón:** 055/7263 403

**Elektronická pošta:** smsz@smsz.sk

**2. Názov predmetu zákazky:**

„**Rekonštrukcia kanalizačnej siete odvodnenia Horizontálnych vrtov Sídliska DH – I. etapa**“

Zákazka je na poskytnutie služby.

**3. Opis predmetu zákazky:**

Územie sídliska Dargovských hrdinov sa zásadne odlišuje od rovinných stavenísk, a to z hľadiska svahovitosti a členitosti terénu, i z hľadiska inžiniersko-geologických a hydrogeologických pomerov staveniska. Tieto špecifické pomery staveniska si vyžiadali osobitné technicko-organizačné opatrenia v priebehu prípravy a realizácie výstavby a vyžadujú si osobitný prístup i počas užívania a údržby vybraných zariadení sídliska tak, aby v priebehu dlhodobého užívania územia a objektov sídliska bola zachovaná stabilita a nedošlo ku zhoršovaniu, alebo narušeniu geologických pomerov územia.

Sieť odvodnenia horizontálnych vrtov je v nevyhovujúcom stave. Niektoré siete odvodnenia sú bez možnosti sledovania odtoku a prítoku do šachty z dôvodu zanesenia odpadom, sedimentom a podobne. Nachádzajú sa v neprístupnom teréne, sú ťažko identifikovateľné, čo znemožňuje presné určenie trás odvodov. Z uvedených dôvodov je potrebné dané šachty identifikovať podľa geodetického zamerania, ktoré poskytne verejný obstarávateľ a následne ich vyčistiť, spriechodniť a doplniť chýbajúce komponenty, aby odvodňovacie trasy horizontálnych vrtov boli priechodné.

**4. Predpokladaná hodnota zákazky: 28 420,00** € **bez DPH**

**5. Množstvo alebo rozsah predmetu zákazky:**

Na celý predmet zákazky. Uchádzač cenovej kalkulácií bude postupovať v rozsahu súpisu prác (Príloha č. 2)

**6. Základné zmluvné podmienky:**

- Miesto plnenia predmetu zákazky: MČ Košice Sídlisko Dargovských hrdinov.

- Termín dodania: Začiatok prác: 06/2019, ukončenie prác do 10/2019.

- Splatnosť faktúr: Do 30 dní odo dňa vystavenia dokladu.

- Zmluvné podmienky – príloha č. 3 tejto Výzvy.

- Predmet zákazky bude financovaný z kapitálových prostriedkov verejného obstarávateľa na základe faktúry bez zálohovej platby. Fakturácia sa uskutoční po realizácií a prevzatí diela verejným obstarávateľom a po podpísaní dodacieho listu. Faktúra musí obsahovať náležitosti daňového dokladu. Súčasťou faktúry musí byť dodací list potvrdený verejným obstarávateľom.

- Záručné podmienky: 24 mesiacov.

**7. Lehota na predloženie cenovej ponuky: Do 13.06.2019 do 10:00 hod.**

**8. Cena a spôsob určenia ceny:**

* + - * Cena za predmet zákazky musí zahŕňať všetky náklady spojené s predmetom zákazky.
* Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.
* Cena za súvisiaca s dodaním predmetu zákazky musí byť stanovená podľa zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
* Uchádzač predloží návrh ceny, za ktorú bude realizovať predmet zákazky.
* Uchádzač predloží vyplnenú cenovú ponuku – Príloha č. 1, vyplnený súpis prác – Príloha č. 2, ktoré sú súčasťou Výzvy na predloženie ponuky. Náklady sú uvedené v položkách súpisu prác a bezprostredne medzi sebou súvisia.
* Ak je uchádzač platcom dane z pridanej hodnoty, navrhovanú cenu uvedie v zložení :
* Navrhovaná cena bez DPH
* DPH v zmysle platných právnych predpisov
* Cena celkom vrátane DPH
* Ak uchádzač nie je platcom DPH, DPH nebude v ponuke uvádzať. Súčasne na túto skutočnosť v ponuke upozorní.

Celková cena za vypracovanie diela nesmie prekročiť našu predpokladanú hodnotu zákazky.

**9. Predkladanie dokladov a ponuky:**

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- **V predloženej ponuke prostredníctvom systému JOSEPHINE musia byť pripojené požadované naskenované doklady** (odporúčaný formát je .pdf) tak, ako je uvedené **v** **bode 13.** tejto Výzvy a **vyplnenie celkovej ceny za predmet zákazky, uvedenej v elektronickom formulári**. Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**10. Kritéria na vyhodnotenie ponúk:**

Ponuky sa vyhodnocujú na základe najnižšej ceny. **Pod cenou sa rozumie celková cena za predmet zákazky v EUR s DPH.**

 Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**11. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

 V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

 Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**12. Výsledok cenovej ponuky:** Zmluva o dielo.

S úspešným uchádzačom bude uzatvorená Zmluva o dielo. Záväzný návrh zmluvy o dielo je prílohou č. 3 tejto Výzvy. Verejný obstarávateľ určuje svoje obchodné podmienky predmetu zákazky v zmluve o dielo, ktorá bude uzavretá s úspešným uchádzačom. **Uchádzač predložením ponuky vyjadruje súhlas so zmluvnými podmienkami**, ktoré uviedol verejný obstarávateľ.

**13.** **Podmienky účasti:**

Uchádzač musí spĺňať podmienky účasti týkajúce sa osobného postavenia podľa:

- § 32 ods. 1 písm. e) ZVO – t. j. uchádzač je oprávnený poskytovať službu, zodpovedajúce predmetu zákazky - Aktuálny výpis z Obchodného registra / Živnostenského registra ( Kópia dokladu),

- § 32 ods. 1 písm. f) ZVO t. j. čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Pre splnenie predmetnej podmienky účasti sa vyžaduje predloženie čestného vyhlásenia. Dokument musí byť podpísaný štatutárnym zástupcom alebo osobou oprávnenou konať za uchádzača, nahraté vo formáte .pdf (Príloha č. 4).

**Ponuka musí obsahovať:**

- **Aktuálny výpis** z Obchodného registra / Živnostenského registra (Naskenovaný doklad), vložený do systému JOSEPHINE,

- **čestné vyhlásenie** § 32 ods. 1 písm. f) ZVO, vložený do systému JOSEPHINE (Príloha č. 4) vo formáte .pdf. Tento dokument musí byť podpísaný štatutárnym zástupcom alebo osobou oprávnenou konať za uchádzača,

**- Zmluvu o dielo** (Príloha č. 3), vyplnenú a podpísanú uchádzačom (jeho štatutárnym zástupcom resp. ním splnomocnenou osobou). Neoddeliteľnou súčasťou zmluvy bude **Cenová ponuka –** Príloha č.1 **a Súpis prác -**  Príloha č. 2

**14. Prijatie ponuky a uzavretie zmluvy:**

 Verejný obstarávateľ zašle bezodkladne po vyhodnotení ponúk z hľadiska plnenia kritérií uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma.

 Úspešný uchádzač bezodkladne, najneskôr však do 5 pracovných dní odo dňa doručenia výzvy na podpis zmluvy doručí 2x podpísanú Zmluvu o dielo, vrátane príloh na adresu verejného obstarávateľa a to: Cenový návrh a Súpis prác.

 Zmluva uzavretá týmto postupom verejného obstarávania nadobudne platnosť dňom jej podpisu oboma zmluvnými stranami a účinnosť po jej zverejnení v súlade s ust. § 47a zákona č. 40 /1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

 Verejný obstarávateľ si vyhradzuje právo neuzavrieť zmluvu s úspešným uchádzačom, ak nebudú verejným obstarávateľom vyčlenené finančné prostriedky na predmet zákazky.

**15. Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. b) ZVO podať námietky.

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ zálohu neposkytuje.

Zhotoviteľ je povinný denne zaznamenávať do stavebného denníka vykonané práce a ostatné náležitosti vyplývajúce z realizačnej činnosti.

Na základe odsúhlaseného a potvrdeného súpisu vykonaných prác zástupcom objednávateľa vyhotoví zhotoviteľ faktúru/daňový doklad a doručí ju na adresu objednávateľa.

Verejný obstarávateľ **odporúča** obhliadku miesta poskytnutia služby aby uchádzači si sami overili a získali potrebné informácie nevyhnutné na prípravu a spracovanie ponuky. Výdavky spojené s obhliadkou miesta realizácie služby idú na ťarchu uchádzača.

Uchádzači, ktorí prejavia záujem o vykonanie obhliadky miesta poskytnutia služby dostanú informácie na telefónnom čísle : 055/7263426 , mob. 0902 733 002, e- mail: sogor@smsz.sk

Zodpovedná osoba : p. Miroslav Šogór – ved. TÚ.

Prípadné otázky k predmetu zákazky je potrebné doručiť verejnému obstarávateľovi najneskôr 24 hodín pred termínom na predkladanie ponúk e-mailom a to: sogor@smsz.sk

Verejný obstarávateľ si vyhradzuje právo zrušiť postup zadávania zákazky, ak cena za predmet zákazky bude vyššia ako predpokladaná hodnota zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

 a) nebude predložená ani jedna ponuka,

 b) ani jedna z predložených ponúk nebude zodpovedať určeným požiadavkám verejného obstarávateľa,

 c) ak sa zmenili okolnosti, za ktorých sa vyhlásilo toto verejné obstarávanie,

 d) jej zrušenie nariadil úrad,

 e) verejný obstarávateľ **si vyhradzuje právo neprijať ani jednu ponuku** z predložených ponúk, ak nevyhovujú požiadavkám a najmä finančným predpokladom verejného obstarávateľa alebo sú neregulárne alebo inak neprijateľné.

Verejný obstarávateľ **môže** požiadať úspešného uchádzača o predloženie:

- Originálu alebo overenej kópie dokladu o oprávnení dodávať tovar, uskutočňovať stavebné práce, alebo poskytovať službu vo vzťahu aspoň k jednému predmetu zákazky, na ktorú predkladá uchádzač ponuku,prípadne  ďalších požadovaných dokladov podľa oznámenia, ak boli predložené iba skenované kópie. **Predkladá sa originál dokladu, alebo úradne overená kópia takéhoto originálu, ktorý nesmie byť starší ako 3 mesiace ku dňu podpísania zmluvy.**

 Schválil: Ing. Marta Popríková

 poverená zastupovaním štatutárneho orgánu

Prílohy: 1. Príloha č. 1 – Ponuka uchádzača

 2. Príloha č. 2 – Súpis prác

 3. Príloha č. 3 – Zmluva o dielo

 4. Príloha č. 4 – Čestné vyhlásenie